text: УСЛОВИЯ ЗА ИЗПОЛЗВАНЕ И ПРОДАЖБА Актуализирано през октомври 2013 г. Добре дошли в Онлайн магазина на Microsoft на адрес www.microsoftstore.com („Магазин на Microsoft“ или „Уеб сайт“). Магазинът на Microsoft е уеб сайт, управляван от Microsoft Luxembourg S.à.r.l. Ако закупувате електронни изтегляния на софтуер, Вие сключвате договор с Microsoft Luxembourg S.à.r.l. с адрес 23-29, Rives de Clausen L-2165 Luxembourg. Ако закупувате други продукти, Вие сключвате договор с Microsoft Ireland Operations Limited с адрес Atrium Building, Block B, Carmanhall Road, Sandyford Business Estate, Dublin 18, Ireland (заедно наричани „Microsoft“, „Ние“, „Нас“, „Нашите“). Ако закупувате електронни изтегляния на софтуер едновременно с други продукти от Уеб сайта, може да получите отделни потвърждения за покупки от изброените по-горе филиали на Microsoft, а в извлечението за кредитната Ви карта може да са отбелязани отделни таксувания от съответните фирми на Microsoft. Чрез Магазина на Microsoft Microsoft Ви предоставя достъп до най-различни ресурси, включително Уеб сайта, информация за софтуер, услуги и други продукти в търговския оборот, които може да са налични (или не) за покупка, области за изтегляне, софтуер и инструменти (общо наричани „Услуги“). Услугите, включително всякакви актуализации, подобрения, нови функции и/или добавянето на каквито и да е нови Уеб свойства, се подчиняват на настоящите Условия за използване и продажба („Условия за използване и продажба“ или „Договор“). Чрез използването на Уеб сайта, закупуването на продукти от Магазина на Microsoft или използването на каквито и да е Услуги Вие приемате и се съгласявате с настоящите Условия за използване и продажба, с Декларацията за поверителност на Microsoft (вж. раздел „ПОВЕРИТЕЛНОСТ И ЗАЩИТА НА ЛИЧНИ ДАННИ“ по-долу) и с другите приложими правила и условия, политики и откази от права, споменати тук и достъпни от съответните хипервръзки (общо наричани „Правила на Магазина на Microsoft“). Правилата на Магазина на Microsoft могат също така да бъдат намерени в Магазина на Microsoft. Ние Ви насърчаваме да прочетете внимателно Правилата на Магазина на Microsoft. Обърнете внимание, че ако има Магазин на Microsoft за продажби на дребно във Вашата страна или регион, той може да се управлява от различни правила. Условия, свързани с използването на Магазина на Microsoft от Ваша страна - ОГРАНИЧЕНИЕ ЗА ЛИЧНО И НЕТЪРГОВСКО ИЗПОЛЗВАНЕ Освен ако не е указано друго, Магазинът на Microsoft и Услугите са за Ваше лично използване с нетърговска цел. Нямате право да разпространявате, публикувате, лицензирате, създавате производни документи, прехвърляте или продавате с търговска цел каквато и да е информация или услуги, получени от Магазина на Microsoft или от Услугите. - СЪОБЩЕНИЕ, ОТНАСЯЩО СЕ КОНКРЕТНО ДО ДОКУМЕНТИ, НАЛИЧНИ НА УЕБ САЙТА НА МАГАЗИНА НА MICROSOFT Разрешение за използване на Документи (като напр. помощни теми, официални документи, електронни таблици и често задавани въпроси и отговори) от Магазина на Microsoft и Услугите се предоставя, при условие че (1) следната бележка за авторско право: © 2013 Microsoft Corporation. Всички права запазени.“ Се появява във всички копия, като трябва да присъства както бележката за авторските права, така и текстът с разрешението; (2) използването на такива Документи от Магазина на Microsoft и Услугите е само за информативни цели и за нетърговско или лично използване, като не се допуска копирането или публикуването им на който и да е мрежов компютър или разпространяването им на какъвто и да е носител, освен ако не се разрешава от някакви изключения на приложимите закони за авторските права; и (3) не са въведени никакви модификации в съдържанието на Документите. Акредитирани образователни институции, като например начални и средни училища, университети, частни или обществени колежи, както и специализирани колежи, могат да изтеглят и възпроизвеждат Документите за разпространение в класната стая. Разпространението извън класната стая изисква изрично писмено разрешение от Microsoft. Използването с каквато и да е друга цел е изрично забранено със закон и може да доведе до сериозни граждански и криминални санкции. Нарушителите ще бъдат преследвани до максималната степен, разрешена от закона. Документите, указани по-горе, не включват дизайна или оформлението на уеб сайта Microsoft.com или на който и да е друг уеб сайт, притежаван, управляван, лицензиран или контролиран от Microsoft. Елементите на уеб сайтовете на Microsoft, включително Уеб сайтовете, са защитени чрез законите за търговски облик, търговска марка, нелоялна конкуренция, както и чрез други закони, а също така и не могат да бъдат изцяло или частично копирани или имитирани. Не е разрешено копиране, повторно разпространяване или предоставяне на емблеми, графики, звуци или изображения от който и да е уеб сайт на Microsoft, включително от Уеб сайта, освен ако това не е изрично разрешено от Microsoft или приложимите закони. Документите и съответните графики, публикувани в Магазина на Microsoft или Услугите, може да включват технически неточности или печатни грешки. Периодично се добавят промени в информацията на настоящите условия. Microsoft и/или съответните й доставчици може да правят подобрения и/или промени в продуктите и/или програмите, описани в настоящите условия, по всяко време. - ПОТРЕБИТЕЛСКИ АКАУНТ, ПАРОЛА И ЗАЩИТА Ако Магазинът на Microsoft или която и да е от Услугите изисква от Вас да откриете акаунт, трябва да завършите процеса по регистрация, като предоставите актуална, пълна и точна информация, както се изисква в съответния регистрационен формуляр. Също така е необходимо да изберете парола и потребителско име. Може да се изисква да приемете споразумение за услуги или отделни условия за използване като условие за откриването на акаунта. Вие носите отговорност за запазване на поверителността на информацията за Вашия акаунт и парола, както и за всяка дейност, която се извършва от Вашия акаунт. Вие се съгласявате да уведомявате Microsoft незабавно за всяко неупълномощено използване на Вашия акаунт или за всякакъв друг пробив в защитата. - БЕЗ НЕЗАКОННА ИЛИ ЗАБРАНЕНА УПОТРЕБА Като условие за използването на Услугите от Ваша страна, Вие ни гарантирате, че няма да използвате Услугите за каквато и да е цел, която е незаконна или забранена в настоящите условия, правила и бележки. Не може да използвате Услугите по начин, който може да повреди, забрани, претовари или наруши работата на който и да е сървър на Microsoft или мрежите, свързани към който и да е сървър на Microsoft, или да пречи на използването на Услугите от други лица. Нямате право да правите опити за получаване на неоторизиран достъп до каквито и да е Услуги, други акаунти, компютърни системи или мрежи, свързани с който и да е сървър на Microsoft или с която и да е от Услугите, като използвате хакване, търсене на пароли или каквито и да е други способи. Нямате право да получавате или да правите опити за получаване на каквито и да е материали или информация посредством каквито и да е способи, ако те не са умишлено предоставени чрез Услугите. Не може да използвате Услугите по начин, който нарушава правата на трети страни, включително, но не само умишленото ощетяване на физическо или юридическо лице, включително на Microsoft. Microsoft запазва правото по всяко време да разкрива каквато и да е информация, която смята за необходима за изпълнението на който и да е приложим закон, разпоредба, съдебен процес или правителствена заявка, както и да редактира, да откаже публикуването или частично да премахне каквато и да е информация или материали при наличие на разумно основание за това. - МАТЕРИАЛИ, КОИТО ПРЕДОСТАВЯТЕ НА МАГАЗИНА НА MICROSOFT ИЛИ ПУБЛИКУВАТЕ НА УЕБ САЙТА Microsoft не предявява претенции за собственост върху материалите, които предоставяте на Microsoft (вкл. мнения, оценки и предложения) или публикувате, качвате, въвеждате или подавате в която и да е от Услугите или нейните свързани услуги за преглед от широката общественост или от членове на която и да е публична или частна общност (всеки наричан „Материал“, а общо наричани „Материали“). Въпреки това Microsoft трябва да има разрешение за използване на Вашия Материал, включително на името Ви, за целта, за която той е бил подаден. Няма да се плаща никаква компенсация по отношение на използването на Вашия Материал. Microsoft не е длъжна да публикува или използва каквито и да е Материали, които може да предоставите, а също така Microsoft може да премахне които и да е Материали по всяко време и по своя преценка. Вие гарантирате и декларирате, че притежавате или по друг начин управлявате всички права за Вашия Материал, както е описано в тези Условия за използване и продажба, вкл., без ограничение, всички права, необходими, за да предоставяте, публикувате, качвате, въвеждате или подавате Материалите. - ПРАВИЛА ЗА ПРЕДОСТАВЯНЕ НА НЕЖЕЛАНИ ИДЕИ Microsoft и нейните служители не приемат или взимат предвид нежелани идеи, вкл. идеи за нови рекламни кампании, нови промоции, нови продукти или технологии, процеси, материали, маркетинг планове или нови имена на продукти. НЕ ИЗПРАЩАЙТЕ КАКВИТО И ДА Е ПРОЕКТИ НА АВТОРСКО ТВОРЧЕСТВО, ИДЕИ, ШАБЛОНИ, ДЕМОНСТРАЦИИ ИЛИ ДРУГИ ПРОИЗВЕДЕНИЯ. Единствената цел на тази политика е да се избегнат потенциални недоразумения или спорове, когато продукти на Microsoft или маркетингови стратегии може да изглеждат подобни на идеи, подадени към Microsoft. Поради това, не изпращайте Вашите нежелани идеи на Microsoft или на когото и да е в Microsoft. Ако, въпреки молбата ни да не ни изпращате Ваши идеи и материали, Вие все пак изпратите такива, Microsoft няма да Ви предостави възнаграждение за тях и не гарантира, че идеите и материалите Ви ще се считат за поверителни или за Ваша собственост. - ВРЪЗКИ КЪМ УЕБ САЙТОВЕ НА ТРЕТИ СТРАНИ Магазинът на Microsoft може да включва връзки към уеб сайтове на трети страни, които Ви позволяват да напуснете Уеб сайта. Тези свързани сайтове не се контролират от Microsoft и Microsoft не носи отговорност за съдържанието на свързаните сайтове или връзките в тях, както и за евентуалните промени или актуализации на тези сайтове. Microsoft Ви предоставя тези връзки само за удобство и включването на каквито и да е връзки не означава, че Microsoft одобрява дадения сайт. Използването от Ваша страна на дадения уеб сайт на трета страна подлежи на условията и правилата на тази трета страна. Условия, свързани с продажбата на продукти на Вас - НАЛИЧНОСТ НА ГЕОГРАФСКИ ПРИНЦИП Магазинът на Microsoft е предназначен за използване от клиенти, живеещи в региона, обслужван от този Уеб сайт, и е възможно да има ограничения за това къде можем да доставяме продуктите си според установеното от нашите правила за доставка. За да завършите Вашата покупка, трябва да имате валиден адрес за фактуриране и доставка в рамките на този регион. - САМО ЗА КРАЙНИ ПОТРЕБИТЕЛИ Трябва да сте краен потребител, за да закупувате продукти от Магазина на Microsoft. Риселърите не отговарят на условията за закупуване от Уеб сайта. - ОГРАНИЧЕНИЯ ЗА ИЗНОСА Продуктите, закупени от Магазина на Microsoft (вкл. хардуер, софтуер и изтегляния на софтуер), може да се подчиняват на законите и наредбите относно контрол на износа и на митническите правила. Вие приемате да съблюдавате всички международни и местни закони и разпоредби, които важат за Вас във връзка с такива продукти. - ТОЧНОСТ НА ИНФОРМАЦИЯТА ЗА ФАКТУРИРАНЕ И ЗА АКАУНТА Вие се съгласявате да предоставяте актуална, пълна и точна информация за закупуването и за акаунта си за всички покупки, които правите в Магазина на Microsoft. Вие се съгласявате своевременно да актуализирате информацията за акаунта си и всяка друга информация, вкл. имейл адрес, номера на кредитните карти и датите на тяхното изтичане, така че да можем да завършим транзакциите Ви и да се свържем с Вас, ако е необходимо, във връзка с тези транзакции. - НАЛИЧНОСТ И КОЛИЧЕСТВО НА ПРОДУКТА И ОГРАНИЧЕНИЯ НА ПОРЪЧКАТА Цените на продукта и наличността подлежат на промени по всяко време без предупреждение, но Вие винаги ще трябва да заплатите цената, показвана в момента, в който потвърдите поръчката си. Microsoft може да постави ограничение на количеството, което може да се закупи за една поръчка, от един акаунт, от една кредитна карта, от едно лице или от едно домакинство, за което ще бъдете информирани на Уеб сайта, преди да приемем Вашата поръчка. Microsoft може да откаже или отхвърли всяка поръчка по всяко време, като Ви възстанови заплатените суми за поръчката, по законни причини, които включват, но не само, случаите, в които не сте спазили указаните условия по време на поръчката, в които не е възможно да се обработи плащането Ви, в които поръчаните продукти или услуги не са налични, или при очевидни грешки на Уеб сайта или във връзка с Вашата поръчка. Ако нямаме възможност да доставим продуктите или услугите, които сте поръчали, ще се свържем с Вас и може да Ви предложим да обмислите закупуването на алтернативен продукт. Ако не изберете да закупите алтернативния продукт, ще отменим Вашата поръчка. В случай на очевидна грешка на Уеб сайта или във връзка с Вашата поръчка, запазваме правото да коригираме грешката и да Ви таксуваме по правилната цена. При тази ситуация ще се свържем с Вас и ще Ви предложим опцията да закупите продукта на правилната цена или да отмените поръчката си. Освен ако не бъде указан конкретен период за доставка при подаването на поръчката, Вашите продукти или услуги ще бъдат доставени в рамките на тридесет (30) дни от датата на поръчката. Ще издадем кредит или ще възстановим сумата по метода на плащането и по акаунта, използван за подаване на поръчката. - ПОКУПКИ НА СОФТУЕР И ЛИЦЕНЗИОННИ УСЛОВИЯ Всеки софтуер, който е наличен за изтегляне от Магазина на Microsoft, („Софтуер“) и други продукти в търговски оборот (вкл. услуги), налични в Магазина на Microsoft или Услугите, представлява продукт със защитени авторски права на Microsoft и/или нейните доставчици. Когато закупувате Софтуер, Вие всъщност закупувате лиценз за използването на Софтуера, а не самия Софтуер. Лицензите за Софтуера, закупени в Магазина на Microsoft, се подчиняват на лицензионното споразумение, което придружава Софтуерния продукт („Лицензионно споразумение“). Ще бъдете помолени да приемете правилата и условията на Лицензионното споразумение към момента на инсталирането на Софтуера. СВЪРЖЕТЕ СЕ С МАГАЗИНА НА MICROSOFT (КАКТО Е ОПИСАНО В РАЗДЕЛ „ИЗВЕСТИЯ И СЪОБЩЕНИЯ“ ПО-ДОЛУ), АКО ИСКАТЕ ДА ПРОЧЕТЕТЕ БЕЗПЛАТНО КОПИЕ НА ПРИЛОЖИМОТО ЛИЦЕНЗИОННО СПОРАЗУМЕНИЕ, ПРЕДИ ДА ОТВОРИТЕ СОФТУЕРА. Всяко възпроизвеждане или повторно разпространяване на Софтуера или продукти в търговския оборот, което не е в съответствие със съответното Лицензионно споразумение и приложимите закони, е изрично забранено от закона и може да доведе до сериозни граждански и наказателни санкции. Нарушителите рискуват да бъдат съдени в максималната степен, разрешена от закона. ЗА ВАШЕ УДОБСТВО MICROSOFT МОЖЕ ДА НАПРАВИ НАЛИЧНИ, КАТО ЧАСТ ОТ МАГАЗИНА НА MICROSOFT/УСЛУГИТЕ ИЛИ В СОФТУЕРА/ПРОДУКТА В ТЪРГОВСКИЯ ОБОРОТ, ИНСТРУМЕНТИ И ПОМОЩНИ ПРОГРАМИ ЗА ИЗПОЛЗВАНЕ И/ИЛИ ИЗТЕГЛЯНЕ, КОИТО НЕ СА ЧАСТ ОТ ПРОДАВАНИЯ ПРОДУКТ ИЛИ УСЛУГИ. В СТЕПЕНТА, ПОЗВОЛЕНА ОТ ПРИЛОЖИМИТЕ ЗАКОНИ, MICROSOFT НЕ ГАРАНТИРА ПО НИКАКЪВ НАЧИН ТОЧНОСТТА НА РЕЗУЛТАТИТЕ, ПОЛУЧЕНИ ОТ ИЗПОЛЗВАНЕТО НА ТАКИВА ИНСТРУМЕНТИ ИЛИ ПОМОЩНИ ПРОГРАМИ. Уважавайте правата на интелектуална собственост на другите, когато използвате инструментите и помощните програми, налични в Магазина на Microsoft или Услугите, както и в Софтуерните продукти или продуктите в търговския оборот. - ЕЛЕКТРОННИ ИЗТЕГЛЯНИЯ НА СОФТУЕР Продуктите за електронно изтегляне на Софтуер („ESD“) Ви се предоставят чрез наличност на връзка за изтегляне във Вашия акаунт в Microsoft (известен преди като „Windows Live ID“), свързан с покупката на Вашия продукт. Както е описано в абзаца по-долу, ние ще съхраним връзката за изтегляне и свързания цифров ключ във Вашия акаунт в Microsoft за период от 3 (три) години след датата на покупката. Възможно е за продукти с абонамент за ESD да важат различни условия и правила за съхранение, които ще бъдете помолени да прегледате и приемете в момента на абониране. Вие давате съгласие, че може да отменим или модифицираме нашата програма за съхранение на цифрови ключове по всяко време. Вие също така се съгласявате, че имаме право да спираме поддръжката на съхранението на ключове за един или повече продукти по всяко време поради основателна причина, включително напр. в края на цикъла на живота на поддръжка на продукта, след който няма да можете вече да осъществявате достъп до връзката за изтегляне или до цифровия ключ. Ако отменим или променим програмата, така че да нямате повече достъп до връзката за изтегляне или до цифровия ключ във Вашия акаунт, ще предоставим предизвестие поне 90 дни предварително, използвайки информацията за контакт за съответния акаунт в Microsoft. - ДРУГИ УСЛОВИЯ И ПРАВИЛА В допълнение към Софтуера и ESD продуктите може да Ви се предлагат и други продукти и услуги, налични за закупуване или за пробен период в Магазина на Microsoft, подчиняващи се на отделни споразумения с краен потребител, условия за използване, условия за услуга или други условия и правила. Ако закупите или използвате тези продукти, от Вас може да се поиска да приемете и онези условия като правила за покупката, инсталирането или използването. - ПРОДУКТИ С АВТОМАТИЧНО ПОДНОВЯВАНЕ При условие че автоматичното подновяване е разрешено във Вашата страна, регион, провинция или щат, може да закупувате абонаментни продукти от нас, които се подновяват автоматично. Ако закупите продукти от този вид и ни предоставите метод на плащане, Вие (i) декларирате, че сте упълномощени да използвате метода на плащане и че всякаква информация за плащането, предоставена от Вас, е точна и вярна; (ii) упълномощавате Microsoft да Ви таксува за услугите, използващи метода на плащане и (iii) упълномощавате Microsoft да Ви таксува за всякакви платени функции на услугите, за които сте избрали да се запишете или използвате, докато настоящото споразумение остава в сила. Ние ще Ви информираме по имейл преди автоматичното подновяване на всякакви абонаментни продукти. След като сме Ви информирали, че абонаментът Ви ще бъде автоматично подновен, е възможно автоматично да подновим услугите и да Ви таксуваме с актуалната цена за срока на подновяване. Ще Ви напомним също, че ще Ви начислим такса за подновяването на услугите по посочения от Вас към датата на подновяването или по-късно метод на плащане. Ние също ще Ви предоставим и инструкции за начина, по който можете да се откажете от услугите. Трябва да се откажете от услугите преди датата на подновяване, за да избегнете начисляването на такса за подновяването. - ЦЕНА И ПЛАЩАНЕ Цените на продуктите в Магазина на Microsoft са тези, които са обявени на Уеб сайта. Ако разполагаме с Магазин на Microsoft за продажби на дребно във Вашата държава или регион, цените, изборът на продукти и промоциите, предлагани на Уеб сайта, може да се различават по всяко време от тези, предлагани или налични в нашите магазини за продажби на дребно. Microsoft не гарантира, че цената, продуктите или промоциите, предлагани онлайн, ще са налични или приети и в магазина на дребно. Аналогично, Microsoft не гарантира, че цената, продуктите и промоциите, предлагани в магазина на дребно, ще са налични или приети онлайн. Ценообразуването в Магазина на Microsoft се базира на продажбите на Софтуер и хардуер на физически лица, които са крайни потребители. Ако закупувате за търговска, образователна или правителствена организация, се свържете с нас за повече информация относно програмите ни за корпоративно лицензиране. Магазинът на Microsoft не предлага гаранция за еднаквост на цените. Той няма да уеднакви дадена цена с рекламираната цена, предлагана от други търговци на дребно за същите артикули. Може да предложим възможността за предварителна поръчка на даден продукт от нашия Уеб сайт, преди да направим продукта наличен за закупуване. Ако изберете предварително да поръчате даден продукт, може да запорираме сумата за него по кредитната Ви карта към момента на подаване на предварителната поръчка. Обаче, няма да изтеглим сумата от кредитната карта, докато продуктът не стане наличен за изтегляне за Вас или докато не Ви го доставим. Ако рекламираната цена на продукта претърпи намаление между датата на предварителната поръчка и датата, на която продуктът е наличен за изтегляне или изпращане, ще Ви таксуваме с по-ниската цена. Може да отмените предварителната си поръчка по всяко време, преди продуктът да е доставен или наличен за изтегляне, като се обадите на номера на центъра за обслужване на клиенти, който може да намерите на нашата страница Продажби и Поддръжка . След като предварителната Ви поръчка е доставена или налична за изтегляне, се прилагат нашите обичайни правила за връщане на продукти. Различните условия за предварителна поръчка, които важат за даден продукт, ще бъдат указани на Уеб сайта. Цените, упоменати на Уеб сайта, включват всички данъци или такси („Данъци“), които важат за Вашата покупка. Цените, посочени на Уеб сайта, не включват разходите за доставка. Разходите по доставка ще се добавят към сумата на покупката и ще се покажат на страницата за приключване на поръчката. Ще имате възможност да прегледате всички разходи по доставка, които важат за Вашата покупка, преди да я потвърдите. Всеки артикул във Вашата Кошница за пазаруване се показва с текущата продажна цена. Офертите за продукти в Магазина на Microsoft не са обвързващи оферти от нас. Като щракнете върху „завърши поръчката“, „изпрати поръчката“ или бутона на сравнение, за да изпратите поръчката си до Нас, Вие приемате обвързваща оферта във връзка с всички продукти във Вашата кошница. Ако приемем Вашата поръчка, ще получите имейл с автоматичен отговор за потвърждаване на покупката. Договорът за покупката се сключва с този имейл. Магазинът на Microsoft предлага различни опции за плащане, както е посочено на нашия Уеб сайт. Ние си запазваме правото да променяме опциите за плащане по всяко време и поради каквато и да е причина. Ако офертите са изготвени в локалната за Вас валута и са изплатими в друга валута с международна кредитна карта, крайната цена във Вашата валута ще зависи от валутните курсове, данъци и такси, приложени от Вашата банка или от издателя на международната кредитна карта. Тези транзакции може да подлежат на данъци и/или такси за международни транзакции, които не се начисляват от Microsoft Store. - ПРАВИЛА ЗА ВРЪЩАНЕ НА ПРОДУКТИ Правилата за връщане на продукти на Магазина на Microsoft са изложени по-долу. Правилата за връщане на продукти са предоставени в допълнение на всякакви законови права за връщане на продукти, които може да имате съгласно приложимите закони. Може да се оттеглите от този Договор, без да излагате причина за това, в рамките на четиринадесет (14) календарни дни. Периодът на оттегляне ще изтече четиринадесет (14) дни след: (i) За ESD продукти и услуги, когато продуктът стане наличен за изтегляне или услугата се стартира. Вие давате съгласие, че може да започнем да предоставяме услугата или ESD продукта незабавно при закупуване; а (ii) за физическите продукти, при доставка. Ако приложимите закони на Вашата страна Ви предоставят по-дълъг период на оттегляне, ще важи този период. За да упражните правото си на оттегляне, трябва да ни информирате за решението си преди изтичането на периода на оттегляне. Свържете се с нас в Продажби и поддръжка за да ни уведомите за решението си и за да инициирате процеса на връщане. Ще Ви възстановим заплатената от Вас сума за продуктите и тяхната доставка, ако упражните правото си на оттегляне. Възстановяването ще бъде извършено към оригиналния метод на плащане. Трябва да ни върнете съответните продукти без прекомерно закъснение за Ваша сметка. Като условие за връщането, доколкото е разрешено от приложимото законодателство, важат следните изисквания. Всички продукти трябва да бъдат върнати, като за тях е положена съответната грижа (като например да не изглеждат износени или повредени и да са в състояние, което ни позволява да ги продадем повторно). Опакованият софтуер и видео игри трябва да се върнат с непокътнат печат. За услугите дадената услуга не трябва да е била доставена или консумирана от Вас. За връщането на ESD продукти може да поискаме да подпишете и електронно писмо за унищожение като условие за оттеглянето от договора. Може понякога да удължим правото на период за оттегляне при наличие на празници или други периоди. Ако на нашия Уеб сайт се рекламира по-дълъг период, ще важи рекламираният период. Всички връщания трябва да са придружени от оригиналния документ за приемане или подарък, оригиналната документация, ръководствата с инструкции, регистрация, части и компоненти (вкл. кабели, контролери и аксесоари) и в опаковката на производителя. Според приложимите закони невъзможността за включване на подобни артикули може да предотврати или забави възстановяването на заплатената от Вас сума или замяната, или може да доведе до допълнителни такси, а Microsoft запазва правото да откаже всяко връщане или замяна, ако те не съответстват на критериите ни за връщане. ИЗКЛЮЧЕНИЯ: - Артикули, поръчани от Уеб сайта на Магазина на Microsoft, не може да се връщат или заменят в Магазините на дребно на Microsoft. Аналогично, артикули, закупени от Магазините на дребно на Microsoft, не може да се връщат или заменят на Уеб сайта на Магазина на Microsoft. - Опция за надстройка и връщане. Ако сте закупили артикул с Опция за надстройка, връщането ще подлежи на периода на оттегляне от четиринадесет (14) дни от датата на покупката, като се прилагат специални процедури за връщане, както следва: - Ако връщате артикула преди излизането на пазара на продукта за надстройка, няма да получите продукта за надстройка. - Ако връщате артикула след излизането на пазара на продукта за надстройка, трябва да върнете както артикула, така и продукта за надстройка заедно. - Когато предлагаме промоции, които позволяват спестяване на пари чрез закупуване на комбинация от продукти заедно, всички продукти, закупени като част от промоцията, трябва да се върнат, за да се получи възстановяване на заплатената сума. Ако Вашата промоция включва услуга, която вече сте използвали, пълната цена на дребно на услугата ще се приспадне от сумата за възстановяване. - Оферти с пробен период. Ако участвате в каквато и да е оферта с пробен период, може да отмените услугата до края на пробния период, с цел да избегнете начисляването на такса, освен ако не сме Ви уведомили за друго. Ако не сте отменили услугата в края на пробния период, може да Ви начислим такса за услугата. - ОБСЛУЖВАНЕ НА КЛИЕНТИ Посетете нашата страница за Продажби и Поддръжка за повече информация относно опциите за обслужване на клиенти. Условия, свързани както с използването на Магазина на Microsoft от Ваша страна, така и с продажбите към Вас - ВАРИАЦИИ НА УСЛОВИЯТА Условията за използване и продажба, които са били в сила, когато сте се съгласили на тях, ще управляват покупката и ще служат като договор за покупко-продажба между нас. Microsoft може да актуализира Условията за използване и продажба преди следващата Ви покупка без известие за това. Преглеждайте текущите Условия за използване и продажба при всяко посещение на Магазина на Microsoft. Препоръчваме да запишете или разпечатате копие на Условията за използване и продажба за бъдеща справка и използване във връзка с Вашата покупка. - ОГРАНИЧЕНИЯ НА ИЗПОЛЗВАНЕТО ОТ МАЛОЛЕТНИ Трябва да сте навършили пълнолетие съгласно държавата/територията на местожителство, за да закупувате продукти от Магазина на Microsoft. - ПОВЕРИТЕЛНОСТ И ЗАЩИТА НА ЛИЧНИ ДАННИ Вашата лична информация и хронологията на Вашите покупки се третират в съответствие с Нашата Декларация за поверителност. - ПОКАЗВАНЕ И ЦВЕТОВЕ НА ПРОДУКТА Microsoft се опитва да показва максимално реалистични цветове и изображения на продукта. Въпреки това, различните монитори на компютри показват цветовете по различен начин и не можем да гарантираме, че цветът, който виждате на монитора си, ще съответства на цвета на продукта. - ГРЕШКИ НА САЙТА Работим усилено, за да публикуваме точно информацията, актуализираме редовно Уеб сайта и коригираме грешки, когато са открити такива. Въпреки това, всяко съдържание на нашия Уеб сайт може да е неправилно или неактуално по всяко време. Запазваме си правото да правим промени в Уеб сайта на Магазина на Microsoft по всяко време, вкл. цените на продуктите, спецификациите, офертите и наличността. - ПРЕКРАТЯВАНЕ НА ИЗПОЛЗВАНЕТО НА САЙТА Microsoft може да прекрати Вашия акаунт или използването на Уеб сайта на Магазина на Microsoft от Ваша страна по всяко време при наличие на основателни причини, включващи, но не само, нарушаване от Ваша страна на тези Условия за използване и продажба, или в случай, че Уеб сайтът вече не се управлява от Microsoft. Чрез използването на Магазина на Microsoft Вие се съгласявате да носите отговорност за всички поръчки, които правите, или такси, възникнали преди това прекратяване. Microsoft може да промени, прекрати или по друг начин временно да преустанови Магазина на Microsoft по всяко време, поради каквато и да е причина и без предварително известие за това към Вас. Ако подобна промяна, прекратяване или преустановяване засегне използването на Услугата или/продукта от Ваша страна или по друг начин наруши Вашия ред, се свържете с Магазина на Microsoft. - ОТКАЗ ОТ ОТГОВОРНОСТ И ОГРАНИЧЕНИЕ НА ОТГОВОРНОСТТА УСЛОВИЯТА В ТОЗИ РАЗДЕЛ ВАЖАТ В МАКСИМАЛНИЯ РАЗМЕР, РАЗРЕШЕН ОТ ЗАДЪЛЖИТЕЛНО ПРИЛОЖИМИТЕ ЗАКОНИ. ТОЗИ РАЗДЕЛ НЕ Е ПРЕДНАЗНАЧЕН И НЕ ЦЕЛИ ДА ОГРАНИЧИ НАШАТА ОТГОВОРНОСТ ДО СТЕПЕНТА, ПРИ КОЯТО МОЖЕМ ДА НОСИМ ОТГОВОРНОСТ КЪМ ВАС, СЪГЛАСНО ЗАКОНА ИЛИ ЗАКОННИТЕ ПРАВА, КОИТО МОЖЕ ДА ИМАТЕ. ПРОДУКТИТЕ, ПРОДАВАНИ В МАГАЗИНА НА MICROSOFT, ПОДЛЕЖАТ НА ВСИЧКИ ЗАКОННИ ГАРАНЦИИ И, КЪДЕТО Е ПРИЛОЖИМО, ИМАТ ГАРАНЦИЯ САМО СЪГЛАСНО УСЛОВИЯТА НА КОЕТО И ДА Е ЛИЦЕНЗИОННО СПОРАЗУМЕНИЕ ИЛИ ГАРАНЦИЯ ОТ ПРОИЗВОДИТЕЛЯ, КОЯТО МОЖЕ ДА ПРИДРУЖАВА ПРОДУКТИТЕ. ОСВЕН АКО НЕ Е ИЗРИЧНО ГАРАНТИРАНО В ЛИЦЕНЗИОННОТО СПОРАЗУМЕНИЕ ИЛИ В КОЯТО И ДА Е ГАРАНЦИЯ ОТ ПРОИЗВОДИТЕЛЯ, КОЯТО МОЖЕ ДА ПРИДРУЖАВА ПРОДУКТА, НЕ СЕ ПРЕДОСТАВЯ ГАРАНЦИЯ. MICROSOFT ОТХВЪРЛЯ ВСЯКАКВИ КОНКРЕТНИ ДЕКЛАРАЦИИ ИЛИ ГАРАНЦИИ И НЕ ПРЕДОСТАВЯ ГАРАНЦИИ ЗА НИКАКВИ УСЛОВИЯ, ОТНАСЯЩИ СЕ ДО ПРОДУКТИТЕ, ВКЛЮЧИТЕЛНО ОТНАСЯЩИ СЕ ДО ПРОДАВАЕМОСТТА ИЛИ ГОДНОСТТА ИМ ЗА ОПРЕДЕЛЕНА ЦЕЛ. MICROSOFT ЩЕ ВИ ПРЕДОСТАВИ ЗАЩИТАТА И ПОЛЗИТЕ НА ВСЕКИ ПРИЛОЖИМ ЗАКОН ИЛИ ЗАКОНОВА ГАРАНЦИЯ, ОТНАСЯЩИ СЕ ЗА ДЕФЕКТНИ ПРОДУКТИ. МАГАЗИНЪТ НА MICROSOFT И НЕГОВОТО СЪДЪРЖАНИЕ СЕ ПРЕДОСТАВЯТ В СЪСТОЯНИЕТО, В КОЕТО СА, И КАКТО Е ПРИЛОЖИМО. НИТО MICROSOFT, НИТО НЕЙНИТЕ ДОСТАВЧИЦИ НЕ ПРЕДОСТАВЯТ КАКВИТО И ДА Е ДЕКЛАРАЦИИ И НЕ ДАВАТ КАКВИТО И ДА Е ГАРАНЦИИ, ОСВЕН ИЗРИЧНО СЪДЪРЖАЩИТЕ СЕ ТУК, ОТНАСЯЩИ СЕ ЗА МАГАЗИНА НА MICROSOFT, ВКЛ. ЧЕ ВАШЕТО ИЗПОЛЗВАНЕ НА МАГАЗИНА НА MICROSOFT ЩЕ БЪДЕ БЕЗ СМУЩЕНИЯ ИЛИ ГРЕШКИ. НЕ СЕ ОТКАЗВАМЕ ОТ НАШАТА ОТГОВОРНОСТ, ИЛИ ТАЗИ НА НАШ АГЕНТ ПО ОТНОШЕНИЕ НА ИЗМАМА, СМЪРТ ИЛИ ЛИЧНО НАРАНЯВАНЕ ВСЛЕДСТВИЕ НА НЕБРЕЖНОСТ. - ОБЩИ ЗАКОНОВИ УСЛОВИЯ - Тълкуване на Договора Ако във Вашата юрисдикция която и да е клауза на настоящия Договор (или приложението й по отношение на която и да е страна или при каквито и да е обстоятелства) е ограничена, забранена или неприложима, тази клауза ще бъде, по отношение на тази юрисдикция, неефективна, без да се засяга валидността или приложимостта на останалите клаузи в която и да е друга юрисдикция или без да се засяга прилагането им спрямо други страни/при други обстоятелства. Където е възможно, всяка подобна клауза ще се прилага в максималната степен, разрешена от закона, и ще се тълкува и прилага в най-малката степен, където е необходимо, за да е валидна. Други условия може да се прилагат, ако закупите продукти или услуги от други уеб сайтове на Microsoft. - Форс мажор Можем да превъзлагаме, прехвърляме или по друг начин да се разпореждаме с нашите права и задължения по настоящия Договор, изцяло или частично, по всяко време и без предварително известие към Вас. Вие нямате право да прехвърляте настоящия договор или каквито и да е права по него. - Без облагодетелстване на трети лица Този Договор е в полза само на Вас и на нас. Той не е в полза на което и да е друго лице, с изключение на надлежните правоприемници. - Искове Исковете трябва да се подават в изисквания от местните закони период от време. Ако искът Ви не е подаден в срок, той се забранява завинаги. - Известия и съобщения Вижте страницата за Продажби и Поддръжка на Уеб сайта за запитвания относно поддръжката на клиенти. За спорове се свържете с нас на адреса, посочен най-горе на тези Условия за използване и продажба. - Приложимо право всички ИСКОВЕ, вкл. такива, ОТНАСЯЩИ СЕ ДО НАРУШЕНИЕ НА ДОГОВОРА, НАРУШЕНИЕ НА ГАРАНЦИЯТА, ЗАКОНИТЕ ЗА ЗАЩИТА НА ПОТРЕБИТЕЛИТЕ, нелоялна конкуренция и измама, се подчиняват на законите на Люксембург или на държавата или региона, в който живеете СПОРЕД ВАШЕТО ЖЕЛАНИЕ. Относно юрисдикцията може да изберете съответния съд в Люксембург или в държавата или региона, в който насочваме вашата услуга, за всички спорове, произлизащи от или свързани с този Договор. - Тълкуване на Договора - БЕЛЕЖКИ Известията за искове за нарушение на авторски права трябва да се изпращат на указания агент на Microsoft. За подробности и информация за връзка вж. Уведомления и процедура за подаване на искове за нарушение на авторски права на адрес: http://www.Microsoft.com/info/cpyrtInfrg.htm. ВСИЧКИ ЗАПИТВАНИЯ, КОИТО СА ПОДАДЕНИ, НО НЕ СА ОТНОСИМИ КЪМ ПРОЦЕДУРАТА, НЯМА ДА ПОЛУЧАТ ОТГОВОР. Бележки за авторско право и търговски марки> Съдържанието на Уеб сайта и Услугата е защитено с авторски права и търговска марка © 2013 Microsoft Corporation и/или нейните доставчици, One Microsoft Way, Redmond, WA 98052-6399, USA (САЩ). Всички права запазени. Ние или нашите доставчици притежаваме собствеността, авторските права и др. права на интелектуална собственост в Уеб сайта, Услугата и съдържанието. Microsoft и имената, емблемите и иконите на всички продукти и услуги на Microsoft може да са или търговски марки, или регистрирани такива на Microsoft в САЩ, Канада и/или др. държави. Списък на търговските марки на Microsoft може да се намери на адрес: http://www.microsoft.com/about/legal/en/us/IntellectualProperty/Trademarks/EN-US.aspx. Имената на действителни фирми и продукти може да са търговски марки на съответните им собственици. Всички права, които не са изрично предоставени в това споразумение, са запазени.


source: fineweb

text: К.к.“Св.св. Константин и Елена” – история и факти Днес, всеки го знае като курортен комплекс “Св.св.Константин и Елена” и това е естественото име, което заслужава, не за друго, а защото цялата местност, в която всъщност е разположен, се назовава така от векове по името на малък манастир, възникнал тук най-вероятно още в периода 14 - 16 -ти век. Имало е години, когато заради политически настроения е бил преименуван на курортен комплекс “Балкантурист – Добри Терпешов”, между 1951 и 1956 година курортът се нарича “Варна”, а самият град Варна тогава е Сталин, докато се стига до най-популярното название, с което повечето от нас го помнят – “ Дружба”. Независимо от всичко това, един категоричен факт от визитната му картичка, няма как да бъде отнет или променян в биографията на к.к.”Св.св.Константин и Елена” и това е фактът, че е най-старият български курорт. Някога, още преди Освобождението, прелестното крайбрежие на днешния едноименен курорт е било познато предимно на богатите варненци, които с нает срещу тогавашните 5-6 лева за двете посоки файтон, идели до тук и наемали стаи в манастира “Св.св Константин и Елена”, за да прекарат лятната си почивка. Това довело до истинската идея за изграждане на курортен център през 1908 година, както и до надстрояване на цели два етажа върху една от старите манастирски сгради, която ще бъде наречена хотел “Прага” в чест на посетилите го чешки туристи. Всъщност, благоприятното въздействие на мекия климат, както и наличието на няколко минерални извора в района на стария манастир, са причина още през 1905 година - по инициатива на царица Елеонора, втората съпруга на цар Фердинанд, да започне изграждане на детски санаториум за лечение на костно-ставна туберкулоза. Поредицата от войни обаче, в които България е въвлечена през първите две десетилетия на 20-ти век и заради последвалите значителни териториални и икономически загуби на страната, идеята за курорт е занемарена и позабравена. Чак през март’1925 година градската управа на Варна излиза с официално решение за строителство на почивни станции в курорта, на пристанище и осигуряване на евтин превоз. Постепенно, една след друга, започват да изникват почивните станции на Телеграфо-пощенските работници, на Българския учителски съюз, Железничарския съюз, фонд “Кооперативен работник” и други. С появата на СП “Балкантурист” през 1948 година, възниква и необходимостта от нови хотели по морето, от разширяване на хотелската база, заради сключени договори за посрещане у нас на чешки туристи. Така, през 1949 година се появява “Плаж-хотел No1”, преименуван по-късно в хотел “Роза”, след него – през 1951 година отваря врати хотел “Одесос”, през 1956 са открити хотелите “Чайка”, “Бор”, “Простор”, “Лебед”, “Лотос”, “Русалка”, “Рубин” и доста други, докато се стигне до изграждането само за 17 месеца на петзвездния Гранд хотел “Варна”, открит на 22 април 1977 година и превърнал се в един от най-престижните обекти на родната туристическа индустрия. Развитието и поетапното изграждане на курортния комплекс край Варна, реконструирането на стари и издигането на нови хотелски бази, продължава и в наши дни. Любопитно е да се знае, че на мястото на първия хотел “Прага” от 1908 година, днес се издига “Естрея Палас”. А на територията, върху която някога е бил детският морски санаториум, днес е обособен туристически комплекс “Слънчев ден”, разполагащ с база от 1300 легла, два балнеоложки центъра, пет плувни басейна, два тенис корта и редица други възможности за спортни забавления. Истинската гордост на К.к. “Св.св.Константин и Елена” обаче, са безценните природни дадености, които притежава. Това е единственият курорт в България със седем минерални извора. Те достигат дълбочина между 1800 и 2000 метра с общ дебит 175л/секунда и температура на водата от 40 до 60 градуса. През годините, освен строителството на хотели, тук не секва и грижата за естетическото оформление на курорта. През 1913 – 1918 г. е създадена борова горичка, засадени са много декоративни растения, от Франция са донесени семена от черен бор. Земята е разделена от грижливо поддържани алеи, красиви цветни градинки радват очите, а край морето са засадени явор, див кестен, липи, тополи. През 1992 година, курортът с най-дълга история у нас, си възвръща окончателно първоначалното название. А днес, независимо от внушителните промени, превърнали го в съвременна модерна зона за релакс, пристанът на “Св.св. Константин и Елена” си остава най-носталгичното място за варненци и гостите на курорта.


text: |Общо||207,272,849| |Активни||1,170| |Страници||100,068| |За един ден||235,726| НОСТАЛГИЯ Жоржета Чакърова: Телефонът ми по цял ден мълчи Където и да отидех из България, хората ме посрещаха с отворени обятия и любещи очи, прави паралел с днешното време актрисата През 2001 г. Жоржета Чакърова имаше двоен юбилей - навърши 60 години, както и 40 г. творческа дейност - през далечната 1961 г. младата витизчийка се снима в първия си филм - "Хроника на чувствата", на режисьора Любомир Шарланджиев. Единствено Милен Цветков се сети да я покани в предаването си "Здравей, България" по Нова телевизия. А ръководството на Народния театър й изпрати поздравителна телеграма. И толкоз. ----------- "По цял ден телефонът мълчи - споделя актрисата. - Скучно живея. Много чета, разхождам се. Обикновено разходките все са свързани с плащането на някакви сметки." Доскоро тя се грижела за болната си леля. След нейната кончина дните й изведнъж се превърнали в планини от време Добре, че от време на време й гостува 4-годишната внучка Алиса, дъщеричката на дъщеря й Александра Гюзелева, водеща на културно предаване в BBT, и на зет й Ясен Гюзелев, художник-илюстратор. Тя е най-голямата й светлинка през дългите дни. В момента театралните ангажименти на известната актриса се свеждат до участието й в спектакъла на режисьора Христо Христов "Най-древната професия" от Пола Вогъл на сцената на Театър 199. Там тя си партнира с Таня Масалитинова, Гинка Станчева, Невена Мандаджиева и Мария Стефанова, която замени в пиесата починалата междувременно Славка Славова. Жоржета Чакърова е родена през 1941 г. в Шумен - в старата фамилна къща от 350 квадрата на ул. "Цар Освободител" в центъра, строена още през 1877 г. от прадядо й Костаки Куцаров, тежък търговец и заможен човек. Куцарови са били голяма и известна фамилия в Шумен в края на XIX в. Бабата на Жоржета, негова дъщеря, се омъжва за дошлия от Велес полковник Георги Чакъров, роднина на македонските герои Орце и Миле Попйорданови. До 10-годишната си възраст бъдещата актриса живее в Шумен. Ранното й детство е щастливо - къщата има огромен салон за приеми и два огромни вътрешни двора, ухаещи на дюли и сливи. През 60-те уникалният дом е обявен за паметник на културата. Но междувременно взема връх местният соцкич и къщата през 1966 г. е разрушена заедно с прословутите шуменски хали, до които е била залепена - за да построят на мястото им супермаркет. Шуменецът д-р Недко Недев в една тънка книжка е отделил по достойнство няколко параграфа за съдбата на това шуменско бижу. Макар и само на три-четири годинки, малкото момиченце си спомня добре датата 9 септември, защото през онази вечер отсреща, през улицата, където се намирало полицейското управление, започнала жестока пукотевица. Баща й отваря прозореца, показва се в цял ръст и започва да крещи да престанат да стрелят. "С кой акъл? Как не са го утрепали?", пита се и досега актрисата. В същата онази книжка на д-р Недко Недев пишело още, че по Девети септември улица "Цар Освободител" осъмнала осеяна с трупове. Бащата на Жоржета Чакърова бил ветеринарен лекар. Работел в Института за незаразни болести. Починал млад, на 49 г. 14-годишната Жоржета останала сирак. Майка й се трудела в една проектантска организация като изчислител. Жоржета Чакърова завършва 8-о училище на "Шишман" в столицата с отличие. Кандидатства във ВИТИЗ, но я късат. Успява да влезе ориенталистика в СУ "Климент Охридски". След първата година майка й я навива да опита пак актьорско майсторство. Този път тя подготвя "Ода на младостта" от Адам Мицкевич и влиза първа във ВИТИЗ от момичетата, в класа на проф. Желчо Мандаджиев, тогавашния ректор на театралната академия. Още като първокурсничка снима първия си филм, "Хроника на чувствата", където играе главната роля. За нея получава награда за най-добра женска роля на Варненския кинофестивал. Режисьор на филма е Любомир Шарланджиев, оператор Емил Вагенщайн, сценарист Тодор Монов. Партнира й Любомир Киселички. Джоко Росич, тогава още журналист в Радио София, също участва във филма заедно с 16-годишния Йоско Сърчаджиев, Григор Вачков, Янка Влахова. Стартът е повече от блестящ. Жоржета Чакърова завършва ВИТИЗ през 1964 г. Макар че започва кариерата си с филм, после се отдава главно на театралното и телевизионното поприще. Участва в още няколко филма - "Трудна любов" на Иван Андонов, "Мъже в командировка" на Гриша Островски и Тодор Стоянов, "Гибелта на Александър Велики" с режисьор Владислав Икономов. В телевизионния мюзикъл "Човекът от Ла Манча" с режисьор Гриша Островски Жоржета Чакърова играе Дулсинея, Коста Цонев играе Дон Кихот, а Никола Анастасов - Санчо Панса. "Аз работех безотказно - споделя Жоржета Чакърова. - По цели нощи сме снимали в телевизията. Репетирах, трепех се, даже и на Нова година. Това ми беше животът - работата И животът на цялото ми семейство беше подчинен на моята работа. Доста егоистично, както си давам сметка сега." Театралната й кариера започва в Толбухинския драматичен театър "Йордан Йовков" през 1964 г. След това три години играе в Сатиричния театър. От 1970 г. е в трупата на Народния, където се пенсионира през 2002 г. През 1973 г. печели наградата на София за ролята на Амалия в "Двубой" от Вазов с режисьор Петър Янков. През 1978 г. взема наградата на Съюза на артистите за най-добра женска роля - на Нели от "Унижените и оскърбените" от Достоевски, с режисьор проф. Филип Филипов. За участието си в детските предавания от серията "Магазинчето на приказките", излъчвани в "Лека нощ, деца", взема заедно с Климент Денчев първите награди. Още през 1971 г. става лауреат на Димитровска награда за "Почивка в Арко Ирис" от Димитър Димов, постановка на Филип Филипов. През 1978 г. й е присъдено званието "Заслужил артист", през 1985 г. - "Народен артист". Съпругът й Стефан Харитонов е дългогодишен режисьор на документални филми в бившата студия "Екран", полиглот, владеещ 7 езика. Той се разделя с живота преди десет години. "Живях с човек, който си даде живота за България, припомня си актрисата. Всичките му филми бяха за България. Донесе от чужбина много исторически материали и ги предаде в ЦК на БКП, без да се подпише даже. Направи цяла поредица от документални филми за 1300-годишнината на България. Общо има над 320 филма. Жоржета Чакърова не се чувства наскърбена от сегашната тишина около нея. "Аз съм сита на слава, на известност, на любов на публиката. Хората много ме обичаха, където и да отидех из България, ме посрещаха с отворени обятия и любещи очи." И все пак не може да не й прави впечатление, че например в книгата на бившия дългогодишен директор на Народния театър Дико Фучеджиев, която той написа за своето 15-годишно директорстване, нейното име не се споменава нито веднъж - и то при положение, че за този период тя е комай единствената актриса с награда на Съюза на артистите за женска роля - през 1978 г. Добрите роли, които може да направи един актьор в кариерата си, се броят на пръстите на едната ръка, убедена е тя. Щастлива е, че има своите големи роли - благодарение на добрите режисьори, с които е работила - Никола Петков в Добричкия театър, с когото прави ролята на Марионета от "Хитрата вдовица", Асен Шопов, с когото прави Жулиета от "Ромео, Жулиета и петрол" на Иван Радоев; проф. Филип Филипов - заради Пилар от "Почивка в Арко Ирис" и Нели от "Унижените и оскърбените"; Гриша Островски - заради госпожа Солнес от "Майстор Солнес" от Ибсен; Енчо Халачев - заради Лени от "Престъпления на сърцето" на Бет Хенли. На 24 май няколко души от нейния випуск'64 - Жоржета, Невена Мандаджиева, Мая Владигерова, Петър Вучков, Наталия Бардская, Илия Раев, Стефан Германов, Александър Диков, Георги Николов и режисьорът Никола Петков се събраха в НАТФИЗ, за да почетат юбилея на своя професор Гриша Островски. Именно от него актрисата е чула фразата: "Ако човек не знае истината за себе си, никой не може да му я каже." Жоржета Чакърова знае истината за себе си. И затова е спокойна. Въпреки мълчанието на телефона. 28 Май 2004 21:27 Човек и добре да живее, остарява. За Жоржета Чакърова би могло да се напише по-емоционално творение, защото тя е невероятно емоционална актриса. Нейната Дулсинея беше голямо постижение - цялата компания в Дон Кихот тогава игра блестящо.


text: Идеята, че джинджифилът служи като средство за облекчаване на мускулната треска се потвърждава от статия, публикувана през 2010 г. в американското списание "Journal of Pain" /Списание на болката/.Статията разказва, че са анализирани резултати от две проучвания, които дават оценка "ЗА" използването на джинджифила при лечение на мускулна болка, предизвикана от упражнение (скованост). В медицинското проучване участват 74 души, разделени в три групи: едната консумира 2 грама суров джинджифил, втората - стрит джинджифил на подправка, а третата - плацебо. Преди това всичките 74 души са участвали в тренировка с ексцентричен тип упражнения, която благоприятства появата на скованост и мускулна треска. 24 часа след тренировъчната сесия, анализът показва, че при тези, които са консумирали суров или джинджифил като подправка, се забелязва по-голямо намаляване на мускулната болка, отколкото при групата, която консумира плацебо. След 11 дни на проучване, изследователите заключават, че дневната консумация на масло от джинджифил (по 2 грама на 24 часа) или приемането на подправката като хранителна добавка, води до значително намаляване на мускулната болка, предизвикана от физически усилия. Тези обезболяващите ефекти са били наблюдавани при пациенти с остеоартрит или мускулна треска след упражнение, но не са били оценени при други мускулни болежки. Така че, ако страдате от мускулна треска добавете джинджифил към вашата диета и мускулите ще ви благодарят. Пресният джинджифил има остър парлив вкус с аромат на лимон. В изсушен и стрит на прах вид се използва в кулинарията като подправка. Резенчета пресен джинджифил се използват за направа на чай и като добавка в супи и сосове. В източната кухня се приготвя по всички познати технологии на печене, варене, пържене, много разпространен е в сладкарството под формата на сладка и бонбони. Участва във всяко къри. В Англия и САЩ от джинджифилов екстракт се приготвя бира, в Германия са известни джинджифиловите курабийки и сладкиши, а в Китай го захаросват. В миналото е имало цели улици, наречени „джинджър-стрийт", на които са се предлагали продукти с джинджифил. Понастоящем най-много джинджифил произвежда Индия, следвана от Китай, западна Африка, Ямайка, Тайланд и Австралия.


text: Разположен на централно място в Шарлотенбург, Art Nouveau Hotel е идеално начало за Вашaта екскурзия из Берлин. Оттук гостите имат лесен достъп до всичко, което този оживен град може да предложи. За тези от Вас, които търсят приключения, Галерия Brockstedt, Kurfurstendamm Avenue, Filmkunst 66 Cinema са само част от местата, които са достъпни за посетители. Възползвайте се от богатството на ненадминатите услуги и удобства в Берлин. Докато са отседнали в този чудесен хотел, гостите могат да се насладят на асансьор, пералня, бар, Wi-Fi връзка в общите части, вестници. 22 стаи са разположени на 2 етаж като във всяка една от тях цари неповторимото усещане за домашен уют комбиниран със съвременни удобства като безжичен интернет достъп (безплатен), бюро, минибар, достъп до интернет (безжичен), сешоар. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Берлин, Art Nouveau Hotel е идеалното място за една вълнуваща почивка далеч от всичко.


text: elichka и ние имаме същият проблем с сина ни, който сега е в първи клас. Промени се на 180 градуса. Разсеян, говори, пречи и на другите деца. В недоумение как да постъпим след като толкова много сме говорили и обяснявали, а това продължава решихме да се допитаме и до психолог. Това, което ни посъветва е да не пристъпваме към наказания, да дадем още време на детето да свикне с новата среда. Разбира се, да говорим, и да го накараме да споделя. Така, че ще трябва да проявим повече търпение, както ние, така и учителката. Все пак не е минал още месец от както са тръгнали на училище. Интересно. Децата, на които се пречи с години, явно не са проблем за никого. Това изобщо не ме изненадва, впрочем. Вече втора година учителката в калса на дъщеяр ми е нон-стоп ангажирана с емоциите на 5-6 деца с темпераменти, а от останалите 20 дебила без емоции се очаква да проявяват разбиране. За мен е доста грубо това изказване по отношение на децата, щом има проблем наистина трябва да се прояви търпимост и разбиране и да се работи за отстраняването му. Все пак не са всички еднакви.


text: "Хор от най-висока класа" и "кумир на детските хорове по света" - това са част от възторжените критики в чуждестранната преса за Детския хор на Българското национално радио. Негов основател и диригент е академик Христо Недялков. Създаден преди 45 години, Детският радиохор е пял в над 30 страни, в част от които се е връщал многократно (само в Япония има 16 турнета!). Много от възпитаниците му избират музиката за цял живот и днес се нареждат сред изявените изпълнители у нас и в чужбина. Хорът е обявен за "Културен посланик в Европа". Диригентът Христо Недялков е свързал живота и творчеството си с Детския радиохор. За него е написал над 400 песни. Много от тях са изключително популярни, като например коледните и песните със зимни мотиви: "Над смълчаните полета", "С червените ботушки" и т.н., включени в издадения от "Гега Ню" диск - GD 287. Безспорни са заслугите му като композитор и диригент. Те са оценени и у нас, и по света. Христо Недялков е избран за академик; носител е на орден "Стара планина", а от чуждестранните отличия особено голяма стойност има най-големият японски Орден на святото съкровище "Златни лъчи" с розетка. В четвъртия поред диск "ВИТАМИНИ, ВИТАМИНИ!", издаден от Музикална къща "Гега Ню", са подбрани песни от Христо Недялков с различна тематика по стихове на утвърдени поети. И както винаги песните са изключително мелодични! Много от тях се пеят в детските градини и училищата. Затова и изданието ще бъде особено полезно с включените текстове на песните, както и с оркестровия съпровод.


text: Жоралти е производител на кобури, ловни и оръжейни аксесоари, включително чанти за оръжие, а и не само - чанти за пистолети, малка и голяма чанта "Банан", чанти за носене на пистолет през рамо. Чантите са подходящи за малки и големи пистолети от рода на Макаров, АП, ПСМ, Глок, ЧЗ, Sig Sauer, Стечкин, Берета 92, Desert Eagle и други. Продуктите с марка Joralti са произведени от висококачествени материали като текстил, кордура, естествени кожи и пластмасов обков, от реномирани български и чуждестранни производители. Избери чанта и поръчай онлайн


text: Топлоизолация – методи на полагане Материалите, използвани за защита на сградите от климатични влияния, най-често са експандиран (EPS) и екструдиран (XPS) полистирен (полистирол), както и минерална вата. Топлоизолация – методи на полагане Автор / Източник: Снимки: СХЛ ЕООД Топлоизолация – методи на полагане Автор / Източник: СХЛ ЕООД Топлоизолация – методи на полагане Автор / Източник: СХЛ ЕООД Топлоизолация – методи на полагане Автор / Източник: СХЛ ЕООД Материалите, използвани за защита на сградите от климатични влияния, най-често са експандиран (EPS) и екструдиран (XPS) полистирен (полистирол), както и минерална вата. Стъклената вата почти не се използва при познатите топлоизолации на сгради. Съществуват и други видове изолационни материали, които не са предмет на нашата тема и няма да бъдат разглеждани в нея. Експандираният и екструдираният полистирен се предлагат на пазара от различни фирми производители. Първият EPS се произвежда от немската фирма BASF през трийсетте години на миналия век. Наричат го „Стиропор” и оттогава името на продукта става нарицателно на пазара. На XPS търговското наименование е „Стиродур”. Наскоро от фирмата представиха и новия си продукт „Неопор” – това е EPS с вградени графитни частици в материала. Тук ще разгледаме предимно технологията на полагане на топлоизолация (ТИ), както и факторите, с които трябва да се съобразяваме по време на работа. За правилното изолиране на сградите са разработени топлоизолационни системи. Тези системи следват строга последователност на изпълнение и не бива да бъдат нарушавани. В противен случай топлоефективността ще бъде нарушена и системата няма да изпълнява дейността, за която е предназначена. ТИ системите са предназначени за запазване на елементите на сградите от влиянието на климата, както и за подобряване комфорта на живот на хората в помещенията. Технология и начин на работа В нашия пример ще разгледаме стандартна монолитна сграда, без елементи на дърво и метал по фасадите - стоманобетонна конструкция със стени от тухли и варо-циментова мазилка. Топлоизолационните плоскости за тухлените стени трябва да бъдат паропропускливи, а за цокъла на сградата и бетонните елементи трябва да са със затворена клетъчна структура за минимална водна абсорбция. За стените ще използваме EPS (стиропор), а за основи, колони, шайби, подове, покриви и други стб. елементи влагаме XPS (стиродур). Основата, върху която ще се лепят плоскостите, трябва да бъде здрава, чиста и суха, без петна от масла и ронливи участъци. Ако има такива, те трябва да бъдат отстранени предварително. Други необходими материали за изпълнението на ТИ системата са суха лепилна и шпакловъчна смес, подвеждащи алуминиеви профили, дюбели с пластмасов пирон за тухла и дюбели за бетон, стъкло-текстилна мрежа, ПВЦ ъгли с мрежа, водооткапи/водобрани, грунд, финишна мазилка. Първата работа на монтажниците е да си вземат нивата на фасадите и да ги нивелират всяко поотделно. След това се монтират подвеждащите алуминиеви профили на нивото на цокъла. Тук трябва да се отбележи, че работа с такива профили е възможна само когато фасадите на сградата са перфектно измазани и ще се лепи на гребен! Ако фасадите са с по-голяма денивелация или както масово се практикува без хастарна мазилка, тогава лепенето на гребен е невъзможно и се използва линейно-точков метод за нанасяне на лепилото. При тези случаи използването на подвеждащ ъгъл е невъзможно! Тогава се прибягва до подвеждане с алуминиеви или дървени мастари. Разбъркването на лепилото задължително да става по рецептата и предписанията на производителя! Лепилото се разбърква и остава да престои 5-10 минути – това е условие, на което малко се обръща внимание, но всъщност е от изключително голямо значение за добрата адхезия на лепилото към основата и особено към ЕPS плоскостите! Нанасянето на лепилото по линейно-точковия метод е да се намаже периферията на листа с непрекъсната линия от него и да се сложат няколко топки допълнително по площта му. Локацията на топките се съобразява с дюбелирането впоследствие. Дебелината на слоя се съобразява с необходимостта от корекции на листа след залепването му на фасадата. Лепенето на плоскостите се извършва, като вертикалните им фуги се разминават на всеки ред най-малко с 30% от дължината на листа. За подравняването им се използват алуминиеви мастари. Вертикалната линия и равнината на цялата фасада се следи постоянно с конец и нивелир. Платната се прилепят плътно едно до друго, без да се допуска навлизане на лепило по фугите им. Ако при реденето се получи раздалечаване на фугите, то те се уплътняват с парчета от същия материал. Навлизането на лепило между фугите образува термомост, по който влагата от атмосферата преминава към стената на сградата и е предпоставка за образуване на конденз в помещенията. Също така нежелано последствие е замръзването на влагата в термомоста през зимата – започва разрушаване на слоя мазилка, а оттам се компрометира и ефективността на ТИ системата. При ъгли на прозорци и врати платното задължително се зарязва Г-образно! Това са слаби детайли в системата, които трябва да бъдат подсилвани. Не се допуска естествената хоризонтална фуга на реда или вертикалната фуга на ръба да преминава през ъгъла на технологичния отвор. Когато фасадите са налепени, се пристъпва към изкърпване на цокъла и прозорците с XPS. Обикновено по прозорците се обръщат с листове с дебелина 2 см. Цокълът на сградата се лепи с платна с дебелина, равна на тези по самата фасада. При стоманобетонни елементи като колони, пояси и греди дебелината на XPS-а е съобразена с тази на съседните повърхности, изолирани с EPS, така че да бъдат на едно ниво с тях. Дюбелирането се извършва поне 24 часа след залепването на платното на фасадата. Лепилото трябва да е стегнало, за да не хлътне платното навътре, когато се набива с чука. Дюбелирането се извършва само там, където има лепило. Ако не се спази тази технология, по фасадата ще се получат множество неравности. Също така е задължително дюбелът да се набива до пълното му навлизане в стиропора и преди шпакловката с мрежа да се подмаже с лепило дупката, която се е получила. Ако шапката на дюбела не се скрие напълно, на мястото ще се получи издатина, която не може да се оправи с шпакловката и ще развали визията на фасадата. Някои производители предлагат вече и капачки за дюбелите си, като предварително се изрязва леглото за шапката на дюбела в стиропора. При класическия метод след приключване на дюбелирането и преди започване на шпакловката всички глави на дюбелите задължително се шпакловат. ТИ плоскостите се дюбелират различно в зависимост от натоварването, на което са подложени. Аз препоръчвам да се използва системата 10 бр./м 2 – по 5 бр. на лист, като разположението е шахматно - четири в ъглите и един в средата. Ако сградата се намира в планински район или е подложена на силни ветрове през сезоните, препоръчвам 12 бр./м2! Външните ъгли на сградите са подложени на по-големи натоварвания от вятър и в тях напрежението е по-високо. Те се подсилват допълнително с дюбели. По цялата височина на ръба на сградата в ширина 50-60 см се разполагат шахматно допълнително по 2 дюбела на лист или по 4 на квадрат при плоскости 1000 х 500 мм. Шпакловка с мрежа – започва се от горе надолу, като се избира за начало външен или вътрешен ъгъл на сградата. Лепилото се нанася на ивица от 1 м по цялата височина на сградата. След това мрежата се полага върху него, притискайки я с маламашката. Започва се от стрехата на покрива или най-високата част на фасадата в посока надолу към цокъла. Когато мрежата се залепи, лепилото започва внимателно да се заглажда и материалът в повече се връща обратно в баките. Следващото парче мрежа трябва да застъпи 10 см от старото. Процедурата се повтаря. При всички вътрешни ъгли мрежата трябва да се застъпи поне с 10 см от мрежата на съседната стена. При прозорците се реже, след като вече е залепена. Ъглите на технологичните отвори се армират допълнително с второ парче мрежа, положено на 45o спрямо отвора. След нанасяне на мрежата се полагат PVC лайстни по всички ъгли на фасадата, както и всички необходими водобрани по тераси и плотове на прозорци. Следва втора, а понякога се налага и трета ръка шпакловка за изравняване повърхността на фасадите. Проверките за равнинност е най-добре да се правят при косо греене на слънчевите лъчи върху фасадите. Преди да се започне работа по полагане на мрежата, всички прозорци и врати се завиват с найлон, залепен с хартиено тиксо. След шпакловките тиксото и найлоните се махат и се дооформят вътрешните ъгли при необходимост! Веднага след това всичко пак се завива отново и се пристъпва към грундиране и нанасяне на мазилката. Грундирането се извършва ден преди нанасяне на мазилката. Хубаво е грундът да се боядиса в цвета на мазилката или най-малкото да е бял, а не безцветен. Така мазилката покрива безпроблемно площите, без да има опасност от прозиране на шпакловката. Когато се нанася, не трябва да се допуска стичане на капки по фасадата. Грундът се разнася старателно с мечето по основата, а при козирката и обръщането на прозорците се използва четка. Нанасянето на мазилката се извършва с инструменти от неръждаема ламарина. В зависимост от вида на мазилката тя се нанася и обработва само с метална маламашка или се нанася с метална и се обработва с пластмасова маламашка. Само с метална се изпълнява минералната или мозаечната мазилка. Останалите фасадни мазилки се обработват с пластмаса. Финишните декоративни мазилки се предлагат в богата гама от най-различни модели с различни качествени характеристики. Всяка фирма производител предлага на пазара своя гама от видове и палитра от цветове. Най-обобщено мазилките биват минерални, силикатни, силиконови, акрилатни, на варо-циментова основа и други. При всички нанасянето е идентично – нанесена един път, мазилката на фасадата може да започне да се обработва след около 10 минути. Оформянето се постига чрез хоризонтални, вертикални или кръгообразни движения по повърхността на мазилката. Започната една стена, не трябва да бъде прекъсвана, докато не се завърши цялата. Прекъсне ли се работата, фасадата става на петна! Особено трябва да се внимава при свързването на мазилката на границата между етажите. Ако се забави нанасянето на мазилката на долния етаж, може вече нанесената да е дръпнала и така неминуемо да се получат наставки при свързването им. Процесът предварително трябва да бъде синхронизиран добре и ако фасадите са големи, да се предвидят достатъчно хора за спокойното нанасяне и обработване на площите. Точно тук грешките и пропуските са фатални, а щетите, макар и само визуални – непоправими. При работа с минерална или каменна вата се спазват същите процедури, описани по-горе, като съществената разлика в материалите освен ватата са дюбелите за монтаж, които са с метален пирон, предвиден за задържане на по-голямата тежест на плочите. Лепилата, предвидени за залепване и шпакловане, са усилени допълнително и са пригодени за по-добро сцепление с ватата. Материалът не позволява лепене на гребен поради наличието на плочи с различна дебелина в пакетите. Отклоненията не са съществени, но трябва да се съобразим с тази технологична особеност при работа с вата. Поради естеството на структурата на ватата върху лицевия слой се нанася допълнителен пласт лепило за нейното заздравяване. Допълнителният пласт е необходим и за по-добро заглаждане на повърхността. Особеното е, че пластът се нанася преди полагането на мрежата. Оставя се да изсъхне и на другия ден се започва познатата процедура по монтажа на мрежата. Също така, преди да бъде залепена плочата, има изискване за нанасяне на предварителен слой по цялата площ на гърба й. След изсъхването на слоя лепилото се нанася на ивици и точки и се полага на стената. При полагане на топлоизолационните системи трябва да се съобразяваме с времето и евентуалните му промени. Шпакловките и нанасянето на мазилките не бива да стават при дъждовно време или при опасност от превалявания. Не се работи и при наличие на вятър или минусови температури, както и при такива над 30o. При студено време или/и наличие на висока влажност на въздуха трябва да се има предвид, че мазилката съхне по-бавно. Грундиране също не се изпълнява при минусови температури и дъждовно време. Когато избираме вида мазилка за сградата, трябва да се съобразим с климатичните условия на региона, в който живеем. Така например, ако живеем в райони с висока влажност на въздуха – на морето, високо в планината или до голямо езеро – мазилката, подходяща за нашата сграда, ще е силиконова. Изборът не е труден, тъй като всяка фирма производител разполага с експерти, които ще направят професионален подбор на материалите специално за вашия проект и нужди. Дебелината на слоя мазилка се определя от големината на зърната в нея. Съветът ми е да избирате мазилки с по-едра зърнометрия заради възможността от по-добра защита на топлоизолационната система от УВ лъчения и други преки атмосферни влияния като дъжд и възможност от замръзване през зимата. Изборът на ТИ плоскости е от решаващо значение за топлоефективността на сградата в бъдеще. Те трябва да бъдат с достатъчна дебелина и добро качество за правилното функциониране на системата. Предложението ми за избор на този материал е следното: - Вид – графитен EPS, коефициент на топлопроводимост 0,03 W/(m.K) - Дебелина - минимум 10 см; - Плътност –25 кг/м3 - За бетонни елементи – XPS 5 см; 35 кг/м3 - За обръщане на прозорци - XPS 2-3 см; 35 кг/м3 - За ТИ от вата – твърди плоскости с дебелина 10 см – 135 кг/м3, коефициент на топлопроводимост 0,04 W/(m.K) Автор: Стилиян Лукаров, СХЛ ЕООД


text: ДВАДЕСЕТ ДНИ СВОБОДА II. ОТБРАНАТА НА ЧУКИТЕ Сражения пред Китка. — Отблъснати атаки. — Турците господари на Китка, Копрец и Голеш. — Ужасите на юг. — 35 села опожарени за 5 дни. — В България. На 27 август турците, предвождани от един генерал, довършиха своето обходно движение. Те схващаха стратегическото значение на заетите чуки и искаха да осигурят сполуката си. Освен това те сигурно имаха преувеличено мнение за въстаническите сили. Тоя ден само веднаж се чу стрелба, която не трая повече от половин час. Както узнахме вечерта, един неприятелски обоз попаднал на едно наше предно отделение, окопано добре при Маслините. Войниците избягали, а нашите убили няколко коня. Неприятелят не посмял да нападне отново въстаническите позиции и с няколко ранени се върнал във Василико. Обходното движение на турците беше вече свършено и на другия ден, 28 август, те започнаха от всички страни — от юг, югоизток и югозапад — настъпление срещу Китката. Шиваров изпратил там подкрепление от Копрец. Цели 7— 8 часа турците се опитвали да заемат върха, като се втурвали в атака ту от една, ту от друга страна, но всичките им нападения бивали отблъсквани със загуби. Чак следобед положението на нашите станало критическо и всички в пълен ред се прибрали на съседния връх Копрец. Един малък отряд се натъкнал на наша засада и бил до крак избит. С топовете турците си служели много лошо. Повечето гранати попадали оттатък върха Копрец, в дола, някои — на самия връх, но нито една не направила пакост. Много снаряди дори не избухнали. Едно седемнадесетгодишно македонче, от въглищарите, срещу което турците изстреляли повече от десет гранати, като видяло, че не експлодират, взело една, турило я в раницата си и я пренесло в България. След няколко сполучливо отблъснати атаки турците се оттеглили, а нашите, от страх да не им се пресече пътят за отстъпление, напуснали Копрец и без една жертва се прибрали на Конските глави. На другия ден неприятелят владееше вече трите върха: Китката, Копрец и Голеш. За по-нататъшна отбрана не мо- 333 жеше и да се мисли. А беше необходимо поне една от тия три чуки да остане в наши ръце, за да бъде осигурено отстъплението на селяните и четниците от южните участъци към България. Така, благодарение на нашата непредвидливост, тия прекрасни чуки, от които бихме могли да дадем многодневни юнашки сражения, при сигурен път за отстъпление, останаха неизползувани. Неприятелят сега беше се укрепил на тях със своите топове. И ако бежанците от южните участъци се спасиха от масови кланета и от пълна катастрофа, това се дължи изключително на прекалената турска предпазливост и бавеж. Докато ние бяхме осигурили поне жените и децата от Шиваровия участък — имахме при това границата на България до нас, — в южните участъци положението на нашите стана безизходно. Турските войски настъпваха в големи маси, с артилерия и кавалерия и като не срещаха почти никакъв отпор от страна на въстаниците, започнаха да опожаряват наред обезлюдените села. На много места подир аскера се движеше с коли, тъпани и зурли башибозук, който предварително задигаше всичко, останало в селата. Много села в Малкотърновско и Лозенградско бяха отчасти или съвършено опожарени през тия няколко дена: Кулата, Ереклер, Курудере, Урумбегли — в Лозенградско; Паспалово, Граматиково, Стоилово, Цикнихор, Велика, Чеглаик, Керациново, Мегалово, Вургари и др. — в Малкотърновско. През тези пет страховити дни от 24—29 август, бидоха опожарени тридесет и осем села. От една страна, разкъсани на малки чети и заобиколени отвред с неприятелски отреди, а, от друга — парализирани в действията си от присъствието на забягналите из балкана домочадия, нашите не можаха да противопоставят на неприятеля почти никакъв отпор. От писмата им се виждаше, че те вече и не мислеха за съпротива: питаха само какво да правят с жените и децата, за да не ги изложат на обща сеч и безчестие. Самото им прехвърляне в България ставаше вече рисковано и мъчно. Сякаш и те, като нас, бяха изпаднали в едно състояние, при което човек вижда напреде си изправена опасността и стои пред нея вцепенен, без да знае и без да мисли какво може да предприеме. На 29 август заранта Мишел писа на Шиварова да потегли към България. После мълчаливо ни поведе към границата и след половин час се настанихме на едно равнище 334 в българска територия. Помня тоя мъчителен час като сега. Дълго време ние стояхме умислени, без да се погледнем и без да промълвим дума. Ние се срамувахме сякаш един от друг и озлобени срещу целия свят, оплаквахме печалния край на едно дело, с което дотогава живеехме. Освен семействата от „женския лагер” там заварихме и много други бежанци от разни крайгранични села, успели в разни дни да се прехвърлят отсам. Едни от тях бяха настанени в колиби от листак и чакаха, други се пръснаха из българските села край границата да търсят роднини, познати, хляб, покрив или работа. От Бургас приятелите всеки ден изпращаха коля с брашно, което почти всякога в оскъдно количество, се раздаваше на бежанците. На втората вечер след нашето минаване отсам, турците заеха границата и се настаниха под чадъри до опожарените си казарми. А главната маса селяни оставаше още вътре. На 31 август минаха отсам Дико и Маджаров, а на 1 септември — лозенградските войводи с четите. Селяни те не водеха, защото отдавна бяха изоставени от тях. Същия ден съвсем неочаквано пристигна Петър Ангелов с четниците си. Първите думи, с които го посрещна Мишел, бяха: „Къде ти са селяните?” Стана скарване. Изсипаха се взаимни обвинения. Всеки виждаше в лицето на другаря си един виновник за общия погром. А селяните от нестинарския край, герои на толкова подвизи по Черноморското крайбрежие, сега бяха останали сами да спасяват жените и децата си, както намерят за добре. [Previous] [Next] [Back to Index]


text: НАЦИСТКОТО ПАЯЖИНА В БЪЛГАРИЯ В началото на септември 2013 г., министърът на отбраната на Латвия Артис Пабрикс по време на изказването си на международната конференция в Рига заявил, че неговата страна от 1940 г., с удоволствие е готова да приеме на своя земя германските военнослужещи. В присъствието на 300 политици и експерти от 30 държави, ръководителят на военното ведомство заявил, че Латвия е „готова с гостоприемство да приеме „германските ботуши” на своя земя още от 1940 година” («We are welcoming German boots on the ground here in Latvia ever since 1940»). Това изявление хвърлило гостите на балтийската република в изумление и замешателство, а думите на министъра веднага се разпространили в социалните мрежи и в СМИ. Но нека се върнем към България, в годините на войната. В краят на месец октомври 1944 г., в току-що освободена България е създаден въз основа на Московското примирие от 28 октомври 1944 г. един много важен контролен орган – Съюзната контролна комисия (СКК). В нейния състав влезли представители на СССР, Великобритания и САЩ, като за неин председател е избран маршал Фьодор Толбухин, по-късно заместен от генерал-полковник Сергей Бирюзов. Основните цели на комисията се свеждали преди всичко до три момента: Cъюзници във войната и съюзници в разследванията на военните престъпления. Ръководителите на Съюзническата контролна комисия в България – вторият от ляво: генерал майор Уолтър Оксли (Великобритания), третият от ляво – генерал Крейн (САЩ), четвъртият от ляво – ръководителят на СКК в България генерал-полковник Сергей Бирюзов (СССР). – да се контролира предаването на СССР на всички обекти, принадлежали до този момент на нацистка Германия и съюзниците, – да се оказва помощ при прочистването на Българската армия от фашистки елементи, – да се подпомогне преминаването на войската и флота към мирновременно устройство и др. А това била изключително трудна задача. Нацистка Германия с нейната идеология, почти на едно десетилетие бе успяла да пусне дълбоки корени в българския живот, икономика, въоръжени сили... Не на последно място тук изиграло нацисткото разузнаване, което действувало в държавата още от годините на Първата световна война. Така че една от първостепенните задачи на членовете на Съюзната контролна комисия е била разкриването и неутрализирането на пронацистки настроената агентура в държавата, търсеща реванш и опираща се действията и указанията, получавани от емигрантските среди, съсредоточени около марионетното правителство на избягалия в Германия проф. Александър Цанков. А ТЕЗИ „ГЕРМАНСКИ БОТУШИ”? Абверщеле „Виена” (АСТ) Този нацистки орган е създаден през март 1938 г. и е известен като „Абверщелен Веркрайс-18”, след което бил преименуван в „Абверлайтщеле Виена”. Органът имал специален статут, т.к. дейността на неговата агентура се разпространявала върху територията на цяла Югоизточна Европа. Неговите военнослужещи извършвали подготовката и прехвърлянето на разузнавателно-диверсионна и разузнавателна агентура под формата на търговци от действуващи и фиктивни фирми и технически специалисти. Началник на органа до януари 1944 г. бил полковник Мароня-Редвиц (бъдещ участник в опита за преврат срещу Хитлер от средата на 1944 г.). Преди началото наВтората световна война, АСТ изцяло се преориентирал към събирането на разузнавателна информация за СССР чрез агентурата си в България, Румъния, Унгария и Чехословакия. За целта нацисткият орган създал редица резидентури и резидентски „Бюра” в пристанищните градове на крайбрежието на Черно море. Така например, от органа било създадено „Бюрото Клат” – голяма резидентура в София и Будапеща. Аналогична резидентура („Бюрото Келер”) е била създадено и във Варна. Агенти на тези резидентури били преди всичко руски белогвардейци (останали на българска територия след края на Гражданската война от 1918 г. в Русия), германци и моряци от флотовете на неутралните държави. Част от сведенията се получавали също така след началото на агресията срещу СССР, и от разпитите на различни съветски военнопленници. В подчинение на „Абверщеле „Виена” се намирали неговите специализирани подчинени организации АНСТ „Линц” и АНСТ „Абверофицер”, разположени в Будапеща и Братислава. „Германският ботуш здраво е стъпил в центъра на София”. Сп.”Лайф”, САЩ, март 1941 г. Кригсорганизацион (КО) „България” Организацията била създадена през 1938 г., и била известна сред тесен кръг от заинтересувани лица като „Бюрото на доктор Делиус”. Неин началник бил германския консул в София майор (по-късно подполковник) Ото Вагнер. КО „България” сътрудничила най-вече с руските белоемигрантски кръгове. Така например, секретарят на българския отдел на Руския Общовоински Съюз (РОВС) и началникът на нейния контраразузнавателен отдел известен като „Вътрешна линия”, Клавдий А. Фос снабдявал Абвера с информация за СССР, получена от членовете на съюза и от лица, избягали от територията на СССР. С аналогична дейност се занимавали и участниците на белогвардейското „Петровско движение” в София, Яренко и Бутков. Специално внимание органът отделял на събирането на информация за Черноморското крайбрежие на СССР. За тези цели им служила създадената от КО „България” многобройна емигрантска агентура в пристанищата на Варна и Бургас. Сведения за дейността и за сътрудниците на съветските дипломатически представителства, КО получавала също така и от сътрудничещата с нея Дирекция на българската полиция. Извадка от издирвателната книга на Абвера за Великобритания (сведение за полковник Чарлз Кларк) Извадка от издирвателната книга на Абвера за Великобритания (сведение за майор Елиът) Дейността на Клавдий Фос, чиято кантора се намирала в София на ул. ”Оборище” No 17 била толкова продуктивна и ценна за нацисткото разузнаване, че той дори бил награден от германските власти по-късно с „Железен кръст”. За неговата дейност пише в своето „Открито писмо до Сталин” и емигриралия малко преди началото на Втората световна война съветски пълномощен министър в България, Фьодор Фьодорович Разколников. В редовете си до Й.Сталин той отбелязва „...Използвайки това, че вие на никой не вярвате, истинските агенти на гестапо и японското разузнаване с успех ловят риба в мътна, раздвижена от вас вода, като в изобилие ви подхвърлят лъжливи документи, опорочаващи най-добрите, най-талантливите и честни хора... Подхвърляйки на агентите на Ежов фалшиви документи, компрометиращи честните работници от мисията, „Вътрешната линия” на РОВС в лицето на капитан Фос успя да разгроми нашето пълномощно представителство в България, от шофьора М.И.Казаков до военния аташе полковник В.Т.Сухоруков..” Много важна задача на КО „България” била подготовката на т.нар. „Издирвателни книги”, в които се внасяли всички открити сведения за по-изтъкнати личности от държавите на антихитлериската коалиция. За сега се открити две такиви книги – едната е за Великобритания, а другата е за СССР. Типичен пример за подобна информация са сведенията за бившия военен аташе на Великобритания в България – полковник Чарлз Сеймър Кларк и неговия помощник майор Кейвън Джеймс Елиът: Кукловодите в България – военните аташета на Третия Райх в България, полковниците Йост и Брукман ...”No 57. Кларк, Чарлз, британски агент, вероятно Луттих, предполагаемо: Великобритания (Шпионски кръг: Курт Фелсентал) [да бъде предаден на] РСХА IV E 4... No 29. Елиът, британски агент от разузнаването, Великобритания [да бъде предаден на] РСХА IV E 4...” В издирвателна книга за СССР, сред многото други фамилии можем да срещнем и тази на Георги Димитров: „Д.78. Димитров Георги (псевдоними: д-р Хедингер, Рудолф или Ходигер Рудолф Жан), род. 18.06.1882 в Радомир, България. Ген. Секретар на ИККИ, [да бъде предаден на] РСХА, IV управление, отдел А-1... Абверщеле „София” Полевата поща на Абверщеле „София” била No 11796с. АСТ имала две радиостанции с позивни „Зеп” и „Зелман”, чрез които влизала във връзка със своята нелегална агентура, най-вече след напускането на Германия на територията на Балканския полуостров. Организацията събирала информация за съветските предприятия на отбранителната промишленост, като за тази цел неговите сътрудници извършвали многобройни разпити на военнопленници и преселници. Органът водил активна обмяна на информация също така и с разузнавателните служби на Турция („МАХ”) и на Япония („Кемпейтай”). Освен тази разузнавателна дейност, органът водил активни контраразузнавателни мероприятия срещу българските прокомунистически настроени партизани, а така също и срещу възстанническите групи от числото на българските националисти – тези от ВМРО. През 1942-1943 г., АСТ „София” взела активно участие в кампанията по набирането на доброволци за „Руския Корпус” на генерал Власов. Мероприятието излязло успешно – с помощта на живеещи на територията на България руски белоемигранти, от територията на окупирана по това време Украйна и от България били вербувани около 2 хиляди човека. През април 1943 г., АСТ установява контакт с ръководителя на македонските националисти Наумов. През лятото на 1944 г. с помощта на АСТ „София” бил формиран също така и албански доброволчески батальон за борба с партизаните. Българските спецслужби постоянно предоставяли на АСТ „София”информация за дейността на българската компартия в царството и в чужбина. АСТ „София” се намирал в постоянен контакт с АСТ „Виена” и разузнавателните органи на германския военноморски флот, които били разположени във двете най-големи български пристанища – Варна и Бургас. Доскоро щабквартирата и, която се намирала между кв.Овча Купел и кв. Павлово в София, все още съществувала. В наши дни там е направен паркинг... Началникът на Царската канцелария Павел Груев (първият от дясно), заедно с британски дипломати от посолството на Великобритания в София. Първият вляво е военния аташе Чарлз Сеймър Кларк. Абверкоманда-201 АК-201 е била организирана през юли 1942 г. и придадена за действие на южната групировка на германската войски „Зюд-А”. Известна е също така и под наименованието „Командата Дариус”. Началници на органа последователно са били майор Олбрихт, подполковниците Арнолд Георг, Вайнерт Йозеф и Щрокър. На съветско-германския театър на военните действия, командата действувала преди всичко в региона на Северен Кавказ, а от 1944 г. – на Балканите. През декември 1943 г. личният състав на органа се прехвърлил от съветско-германския ТВД в град Варна. А в началото на 1944 г., органът бил реформиран и изпратен в дълбочина на Балканите, като през лятото на 1944 г. щабът му вече бил разположен в Белград. В подчинение на АК-201 се намирали абвергрупите 201, 202, 203 и 217. Абвергрупа-217 Абвергрупа АГ-217 до септември 1943 г. се дислоцирала в гр.София. Началник на разузняавателното подразделение бил оберлейтенант Клокман. В началото на 1944 г. то влязло в подчинение на АК-201 и получила специфична задача – да подготви убежища и хранилища с оръжие, боеприпаси и продоволствие за бъдещите бандитски групи, които трябвало да извършват саботаж в случай на изтеглянето на германските въоръжени сили от територията на България. Тя отпътувала за долината на „река Гил” [името на реката е променено по съображения на национална сигурност], където се занимавала със създаването на тайни дълговременни убежища и бази за бъдещите български диверсионни групи. Нито една от тези бази и до днешен ден не е открито... ЕДИН ЛЮБОПИТЕН ДОКУМЕНТ След прекъсването на българо-германския дипломатически диалог, германския посланик в България Адолф-Хайнц Бекерле заедно с част от служителите на германското посолствопрез нощта на 5 срещу 6 септември 1944 г. заминават за Свиленград, с намерението да преминат на турска територия. Турските гранични власти обаче не позволяват това преминаване на границата, поради променилата се военнополитическа обстановка. Като официален предтекст е използван факта, че липсва виза от турското външно министерство. Очакването на разрешението продължило няколко дни, след което съветското командване поискало от правителството на Отечествения фронт те да бъдат арестувани и да му бъдат предадени всички сътрудници на германското посолство, които още не са напуснали територията на България. В периода 17-18 септември 1944 г., специален въздушен съветски десант в района на влаковата композиция, все още стояща на гара Свиленград, успява да арестува Адолф-Хайнц Бекерле и съпровождащите го лица, след което последните веднага са прехвърлени на съветска територия. Тук на „Лубянка”, те многократно са разпитвани, като днес са открити много от протоколите на разпитите на германските дипломати. Особено интересни са тези, направени от бившия германски посланик в България Бекерле (разпитван в периода 1945-1950 г.). По време на следствието той лежи във т.нар. Владимирски централ в Москва, заедно със заловения началник на военното контраразузнаване на „Абвера“, генерал Франц Бентивени. Министър Габровски в разговор с полковник Вагнер („д-р Делиус”, „Куно”, „Фрей”) А ето и част от неговите признания, направени пред органите на СМЕРШ в Москва на 23 март 1945 г.: [...] „Въпрос: Защо вие премълчавате за разузнавателната дейност на вашето посолство? Отговор: С подобен род дейност германското посолство в България не се е занимавала. Тази работа се провеждаше от намиращия се в София орган на Абвера, ръководен от доктор Делиус и главния пълномощник на СД – Обермайер. Въпрос: Какво ви е известно за работата на тези учреждения? Отговор: Тези учреждения не ми бяха подчинени, и нищо за работата им, което би заслужавало вниманието не мога да съобщя. Например, на мен ми е известно, че истинската фамилия на д-р Делиус, ръководителя на германското военно разузнаване в България, е била Вагнер. Едно време, след провала на германския Абвер в Турция, той започна да се нарича д-р Фрей. Делиус ми изказваше своите опасения, че заради този провал той може да има неприятности в службата. Въпрос: Какво отношение е имал Делиус към провала на германския Абвер в Турция? Отговор: Както ми беше разказал Делиус, ръководителят на Абвера в Турция беше приел на служба сина на берлинския адвокат Фермерен, чиято майка е известна журналистка в Португалия. В същото време, по препоръка на Делиус там пък била приета на служба дъщерята на германския консул в София Капп, получила възпитание в Индия. Капп, Фермерен и още един сътрудник на Абвера в Истанбул преминали на страната на англичаните и им издали цялата агентура на Абвера в Турция. Провалът на Абвера в Турция послужил за повод да бъде премахнат адмирал Канарис от длъжността на ръководител на германския Абвер при «OKW» и за предаването на военното разузнаване в ръцете на Химлер. Във връзка с това, от Главното управление на СД на базата на Абвера е било създадено Управлението М (военно разузнаване), чийто ръководител бил Калтенбрунер. Ото Вагнер (д-р Делиус) като пенсионер, снимката е от 1980 г. Въпрос: Какво още на вас ви е известно за работата на разузнавателните органи в България? Отговор: Главният пълномощник на СД – Обермайер провеждаше в София голяма дейност. Формално той се числял като консулски секретар при полицейския аташе Хофман, намиращ се в щата на посолството. Хофман също така се занимаваше със събирането на политическа информация и тесно сътрудничеше с българската полиция. Малко преди заминаването на посолството от София, във връзка с приближаването на Червената Армия, Обермайер ми представи един ръководител от СС, чиято фамилия сега аз не помня. Последният заяви, че той се явява ръководител на организация, създадена по личното поръчение на Химлер и поддържаща тесни връзки с десните националистически кръгове. От беседата с този ръководител от СС ми стана известно, че неговата организация подготвя обявяването на независимостта на Македония с участието на десните националисти. Той ми съобщи, че в близките дни при него ще дойде лидерът на македонските независимосчари – Михайлов, организатор на убийството на югославския крал Александър в Марсилия през 1924 г. И действително, Михайлов пристигнал със самолет от Загреб (Хърватия), с жена си и други свои политически привърженици и беше насочен от Обемайер към Скопие. Ръководителят на СС ми заявил по-нататък, че той предава себе си и създадената от него организация, която се състояла от решителни млади български националисти, в мое разпореждане. Обаче да се възползвам от услугите на тази организация аз не успях, беше прекалено късно. В България навлязоха частите на Червената Армия. Въпрос. Какви взаимоотношения вие имахте с ръководителя на германското военно разузнаване в България д-р Делиус? Отговор: По време на едно от посещенията на Канарис при мен, първият определи моите взаимоотношения с Делиус. Делиус, съгласно указанията на Канарис, ми предаваше информацията от политически характер. От беседата с Делиус по повод на политическата обстановка в България, на мен случайно ми се удаде да узная, че независимо от него в България работи още една инстанция на Абвера, непосредствено от Виена. Освен това, Делиус сътрудничил в София с една германска инстанция – Службата за прехват. Въпрос. Какво още можете да съобщите за работата на германското разузнаване в България? Отговор: Повече нищо не ми е известно. Въпрос. Вие не сте откровенни. На нас ни е известно, че в посолството съществувала разузнавателна служба, ръководена от така нареченото „Бюро за разузнаване на Риббентроп” (Отдел за информация III на Министерството на външните работи на Германия). Разкажете, какво ви е известно за тази служба? Отговор: За това, че Министерството на външните работи има своя специална разузнавателна служба («Бюро за разузнаване на Риббентроп»), аз узнах в началото на 1942 г. При мен се появи сътрудник на берлинската кинофабрика „Уфа” – де-Монти, хърватин по националност, и ми заяви, че той работи в София в качеството на пълномощник на „бюрото за разузнаване на Риббентроп”. От Берлин при него е изпратена жена с фамилията Фридрих, която формално ще се числяла като студентка в Софийския университет. Де-Монти по-нататък каза, че всичките агентурни материали, получени от него от доверените му лица, Фридрих ще шифрира със специален код и през посолството ще ги изпраща в Берлин. Де-Монти ме помоли да дам съответните указания на служителите от посолството. ЗАД ПРИВИДНИЯ НЕУТРАЛИТЕТ. София, Двореца. Н.В. Цар Борис Трети се ръкува с новия съветски военен аташе към посолството на СССР, полковник Иван Дергачев, до него е помощник-военния аташе майор Леонид Середа. 1941 г. Тука веднага де-Монти ме предупредил, че аз не трябва да се докосвам до тази работа, за да не бъда компрометиран. За съдържанието на получените от него през доверените лица материали, той ще ме постоянно информира устно. По-късно аз приемах неведнъж де-Монти. Въпрос. Получава се така, че посолството е било прикритие на разузнавателната служба? Отговор: Да така се получава. Ръководеното от мен германско посолство в България служеше за прикритие на германските разузнавателни органи. Намиращата се в посолството нелегална радиостанция под ръководството на радиста Кох, понякога обслужваше българските представители на Абвера и осигуряваше свръзката им с берлинските ръководещи органи. Въпрос. Продължавате ли вашите показания по този въпрос? Отговор: Де-Монти имаше редица неприятности във взаимоотношенията с българските власти, тъй като паралелно с това, се занимаваше в България със снимането на филми. Освен това, германския Абвер го подозираше, че е агент на противника. Скоро след това, той беше отзован в Берлин, а Фридрих беше прехвърлена в Копенхаген. Въпрос: Кой стана наследника на де-Монти? Отговор: Докато търсиха кой да смени де-Монти, аз по молба на нач[алника] на Отдела за информация III на МВнР съветника Генке, се съгласих тази работа да изпълнява моя личен референт Бирман (арестуван заедно с мен). След няколко месеца, по моето лично ходатайство тази дейност беше предадена на съветника от посолството, ръководителя на Отдела за култура и пропаганда Гарбен. Въпрос: Какво ви е известно за работата на Гарбен в качеството на пълномощник на „Бюрото за разузнаване на Риббентроп”? Отговор: Доколкото ми е известно, Гарбен е събирал информация за политическите настроения в различните кръгове на българската общественост, наблюдавал е за поведението на министрите и обкръжението им и донесенията на своята агентура изпращал в Берлин. От агентурата на Гарбен ми е известен само представителя на една германска фирма – Беккер и неговата жена, които по думите на Гарбен, имали връзки сред руските хора в България и проявявали големи успехи в разузнавателната дейност срещу Русия. Гарбен заявил, че ако на мен ми трябва нещо да уточня по отношение на руското посолство, то това може да се направи през Беккер. Освен това, Гарбен бил много тясно свързан с българските националистически кръгове....” Страшно..., много страшно..., но трябва да се помни. Особено когато на 8 юни 2013 г., от експозицията на Военноисторическия музей в гр.София е бил откраднат щандартът на 7-ма СС дивизия „Принц Ойген”, пленен от българските войски в боевете срещу нея в края на 1944 г..Той бе открит чак на 10 август с.г.... Кой и защо му е потрябвал, това остава загадка... Но не е трудно човек да се досети! Ст.н.с. Николай Котев, д-р по история 42.664922 23.275174


text: Удобно разположен в Кучинг, Damai Puri Resort & Spa е чудесна стартова точка, от която можете да започнете да проучвате този оживен град. Хотелът се намира се на 30 km от центъра на града, поради което неговите гостите могат безпроблемно да се наслаждават на всички градски атракции. С удобното си местоположение хотелът предлага лесен достъп до всички градски забележителности, които задължително трябва да се видят. Damai Puri Resort & Spa предлага безупречно обслужване и необходимите удобства, за да удовлетвори гостите си. Гостите на хотела могат да ползват съоръжения като бар, сейф, ресторант, Wi-Fi връзка в общите части, бизнес център. Във всяка стая ще намерите висококачествени удобства като сешоар, халати, балкон/тераса, телевизор, климатик, които ще Ви помогнат да релаксирате след дългия ден. Хотелските съоръжения като водни спортове (немоторизирани), басейн (за деца), градина, частен плаж, открит басейн са идеално място за почивка след тежък и уморителен ден. Насладете се на несравнимото качество на услугите и престижното местоположение на Damai Puri Resort & Spa.


text: Идеален за развлечения и отдих, Kata Blue Sea Resort се намира в Kata, който е един от районите на Пукет. Оттук гостите имат лесен достъп до всичко, което този оживен град може да предложи. Добре поддържаната околност и доброто местоположението в близост до Ката Вю Пойнт, Плаж Ката, Дино парк са част от специфичния чар на този хотел. Kata Blue Sea Resort също така предлага много съоръжения за обогатяване на Вашия престой в Пукет. Най-важните съоръженията на хотела са Wi-Fi връзка в общите части, паркинг, гледане на деца, сейф. Атмосферата на Kata Blue Sea Resort се усеща във всяка стая. На Ваше разположение са дадености като бюро, DVD/CD плейър, балкон/тераса, вентилатор, минибар. Хотелът предлага прекрасни развлекателни съоръжения, такива като открит басейн, басейн (за деца), които ще направят престоя ви незабравим. Kata Blue Sea Resort е идеално място за туристи, търсещи чар, комфорт и удобство в Пукет.


text: Жьн Тьоле е режисьор на анимационни филми. Романът му "Магазинът за самоубийци" прилича малко на комикс и донякъде напомня историите на семейство Адамс. Само че тук семейството се казва Тюваш, а личните им имена са на хора от всякаква националност, известни на публиката с драматичните си самоубийства. По никакъв начин не разбираш конкретните причини за мрачното настроение на героите (няма сутрешни блокове; присъстват единствено новините, които задължително са депресиращи, дори и светската хроника). Действието се развива някога в бъдещето, най-вероятно прз 2012, когато се очаква да излезе едноименният анимационен филм, разнообразявайки края на света. Романът забавлява само с мрачната си част. Излъскан до блясък магазин, държан от семейство Тюваш, което не разчита на постоянна клиентела, а тъкмо напротив. Предлага всевъзможни средства за самоубийство, като включва и елемент на хазарт. Като по каталог. Черното (всъщност светло) петно в семейната идилия е най-малкият син - радостен, щастлив, усмихнат, готов да зарази всички самоубийци с желание за живот. Развитието на сюжета не предполага изненади. Накратко - магазинът за самоубийци се превръща в център на веселие и желание за живот. Романът обаче печели с финала си (не се разказва, защото ще убие поуката), залагайки на прословутото френско чувство за ирония. Това обяснява защо този иначе не толкова забележителен роман се е превърнал в бестселър във Франция.